- Hindi News
- National
- चार राजमार्गों का संपर्क, हर दूसरे दिन एक मौत, त्वरित इलाज के लिए नहीं ट्रोमा सेंटर की सुविधा
चार राजमार्गों का संपर्क, हर दूसरे दिन एक मौत, त्वरित इलाज के लिए नहीं ट्रोमा सेंटर की सुविधा
यहां क्यों जरूरी ट्रोमा सेंटर
अधिकारी दे गए सिर्फ आश्वासन
समय-समयपर राजकीय नाहटा अस्पताल का निरीक्षण करने आए अधिकारियों के समक्ष लोगों ने यहां ट्रोमा सेंटर बर्न यूनिट स्थापित करने की मांग की। मगर उनकेआश्वासन की क्रियान्विति नहीं हो पाई है।
यहां औद्योगिक क्षेत्र में छोटी-बड़ी लगभग 750 इकाइयां हैं। इन इकाइयों में भी आए दिन दुर्घटनाएं होती रहती हैं। जानकारी के अनुसार अस्पताल में सिर की गंभीर चोट, क्रैश इंजरी, मल्टीपल फ्रेक्चर के एक माह के दौरान तकरीबन 60-70 मामले आते हैं। इन रोगियों को प्राथमिक उपचार के बाद ट्रोमा सेंटर की व्यवस्था नहीं होने से जोधपुर रेफर करना पड़ता है। विभागीय सूत्रों के अनुसार घायलों को रेफर किए जाने के बाद जोधपुर ले जाने के दौरान आधे से ज्यादा लोग तो मार्ग में ही दम तोड़ देते हैं।
प्रदेश में धार्मिक पर्यटन की दृष्टि से भी यह क्षेत्र अपनी अलग पहचान रखता है। शहर के आसपास विश्व प्रसिद्ध जैन तीर्थ नाकोड़ा, राणी भटियाणी मंदिर जसोल, ब्रह्मधाम आसोतरा, रामदेव की विश्राम स्थली बिठूजा रणछोडऱाम खेड़ तीर्थ स्थित है। जहां पर पूरे वर्ष दर्शनार्थ श्रद्धालुओं की रेलमपेल रहती है। भारत के कोने-कोने से यहां दर्शनार्थ आने वाले यात्रियों के साथ किसी अप्रिय घटना होने की संभावना को देखते हुए अस्पताल में ट्रोमा सेंटर जरूरी है।
मुख्यालय से नेशनल हाइवे संख्या 112, फलौदी से कांडला की ओर जाने वाला मेगा हाइवे, फलोदी से सिरोही ही ओर जाने बालोतरा से काकाणी-जोधपुर की ओर से जाने वाला स्टेट हाइवे इस क्षेत्र से गुजरते हैं। इन हाइवे पर नियमित एक से दो दुर्घटनाएं होती रहती है। आसपास के गांवों में भी पर्याप्त चिकित्सा सुविधा नहीं होने से दुर्घटना के दौरान घायल को राजकीय नाहटा अस्पताल में ही लाया जाता है। महत्वपूर्ण मार्ग से जुड़ा हुआ होने से इन मार्गों पर नियमित होने वाली दुर्घटनाओं के मद्देनजर त्वरित उपचार को लेकर नाहटा अस्पताल में ट्रोमा सेंटर की महत्ती आवश्यकता है।
^चिकित्सालय में ट्रोमा सेंटर की आवश्यकता लंबे समय से महसूस की जा रही है। विभागीय स्तर पर पत्र व्यवहार भी किया गया। हम सीरियस केस होने पर जोधपुर रेफर कर देते हैं, पर दुर्घटनाओं के ग्राफ को देखते हुए यहां ट्रोमा सेंटर होना आवश्यक है। डॉ.बलराजसिंह, पीएमओ, राजकीय नाहटा चिकित्सालय, बालोतरा
बर्न यूनिट की खलती है कमी
चिकित्सालयमें बर्न यूनिट का भी अभाव है। विभागीय सूत्रों के अनुसार हर सप्ताह 4-5 बर्न के केस आते हैं। ऐसे में सुपर फेशियल बर्न होने पर रोगी का यहीं उपचार दिया जाता हैं। डीप बर्न होने पर उसे प्राथमिक उपचार के बाद तुरंत रेफर कर दिया जाता है। आसपास के बड़े कस्बों में भी बर्न यूनिट की सुविधा नहीं होने से वहां के मरीजों को भी राजकीय नाहटा अस्पताल ही लाया जाता है। इस संबंध में विभाग शहर के भामाशाहों द्वारा कोई कारगर प्रयास नहीं हुए।
राजकीय नाहटा अस्पताल में ब्लड बैंक नहीं होने के कारण भी दुर्घटना की स्थिति में मरीज के परिजनों को कई समस्याओं का सामना करना पड़ता है। 150 शय्याओं की सुविधा वाले इस अस्पताल में वर्षों से संचालित ब्लड बैंक को ब्लड स्टोरेज में तब्दील कर दिया है। दुर्घटना या अन्य स्थिति में खून की आवश्यकता पड़ने पर मरीज के परिजनों द्वारा इधर-उधर से जुगाड़ कर या जोधपुर की ब्लड बैंक से ब्लड मंगवाना पड़ता है।
विभागीय स्तर पर ट्रोमा सेंटर स्थापित करने को लेकर कोई निश्चित प्रावधान नहीं है। ट्रोमा सेंटर की स्थापना में जनसंख्या का पहलू भी महत्व नहीं रखता। इसकी स्थापना तो उस क्षेत्र में होने वाली दुर्घटनाओं के आधार पर की जाती है। विभागीय सूत्रों के अनुसार जयपुर के पास स्थित दूदू जनसंख्या की दृष्टि से छोटा है, लेकिन इस कस्बे में महत्वपूर्ण मार्ग निकलने और वहां आए दिन होने वाली दुर्घटनाओं के मद्देनजर ट्रोमा सेंटर स्थापित किए लंबा समय गुजर गया है।
ट्रोमा सेंटर की स्थापना के लिए ऑरथोपेडिक सर्जन, न्यूरो सर्जन जनरल सर्जन के अलावा प्रशिक्षित स्टाफ की आवश्यकता रहती है। चिकित्सकीय कर्मचारियों के अलावा ट्रोमा सेंटर में डिजिटल एक्सरे मशीन, अल्ट्रा सोनोग्राफी मशीन, डेफीब्रिलियेटर विद कार्डियो मॉनीटर, मूवेबल एक्सरे मशीन, इकोकार्डियोग्राफी मशीन, मल्टीपेरामॉनीटर, सी ऑर्म, मॉनीटर पेशेंट विद निब, केपेनोमीटर, एबीजी मशीन पोर्टेबल ड्रिल मशीन की आवश्यकता रहती है। विभागीय स्तर पर भवन बना इन संयंत्रों को स्थापित करने के बाद ही ट्रोमा सेंटर की सुविधा प्रारंभ की जा सकती है।
भास्कर संवाददाता | बालोतरा
हररोज औसतन दो दुर्घटनाएं, इलाज में देरी से मौत, यह हकीकत है बालोतरा शहर के राजकीय नाहटा अस्पताल की। ऐसा इसलिए हो रहा हैं, क्योंकि पिछले 15 वर्षों से प्रयास के बावजूद यहां ट्रोमा सेंटर नहीं खुल पाया। जिससे प्रतिमाह होने वाली दुर्घटनाओं में आधे से ज्यादा लोगों की चिकित्सालय से रेफर के बाद जोधपुर ले जाते समय रास्ते में ही मौत हो जाती है। बालोतरा क्षेत्र से एक नेशनल हाइवे, एक मेगा हाइवे दो स्टेट हाइवे गुजरते हैं। इन मार्गों पर आए दिन दुर्घटनाएं होती रहती हैं। अस्पताल प्रशासन ट्रोमा सेंटर स्थापित करने को लेकर लंबे समय से पत्र व्यवहार कर रहा है, लेकिन सरकार गंभीरता से नहीं ले रही।
अबतक विभागीय प्रयास-
वर्ष1982 में राजकीय नाहटा अस्पताल का निर्माण हुआ। 2008 में इस अस्पताल की सुविधाओं में विस्तार करते हुए इसे 150 शय्याओं का अस्पताल बना दिया। विभागीय स्तर पर 1999 से ट्रोमा सेंटर के लिए प्रयास जारी हैं। विभाग ने उपनिदेशक के नाम 23 जनवरी 1999 को पत्र भेजकर ट्रोमा सेंटर की आवश्यकता जताई। इसके बाद इस कार्यालय द्वारा हर साल प्रदेश स्तरीय अधिकारियों को पत्र व्यवहार कर उन्हें ट्रोमा सेंटर स्थापित करने का आग्रह किया गया। पत्र में बताए जा रहे आंकड़ों के अनुसार विभाग ने उच्चाधिकारियों को हर वर्ष क्षेत्र में 400 दुर्घटनाएं होने की जानकारी दी है। जिला प्रमुख मदन कौर ने भी 15 मार्च 2000 को चिकित्सा मंत्री को भेजे पत्र में राजकीय नाहटा अस्पताल में ट्रोमा सेंटर स्थापित करने की मांग की थी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva hin_Deva bho_Deva hin_Deva